Στυλιανός Δεμένεγας

Ο Υποπτέραρχος Στυλιανός Δεμένεγας ήταν Έλληνας ανώτατος αξιωματικός Ιπτάμενος της Πολεμικής Αεροπορίας. Γεννήθηκε στις 13 Μαΐου 1952 στο νησί της Kέας στις Κυκλάδες και βρήκε το θάνατο κατά την διάρκεια της υπηρεσία του ως Διοικητής της Αεροπορίας της Εθνικής Φρουράς Κύπρου, σε αεροπορικό δυστύχημα στις 04:20' τα ξημερώματα της 10ης Ιουλίου 2002, όταν το ελικόπτερο, τύπου Βell-206 της Εθνικής Φρουράς, του οποίου επέβαινε κατέπεσε και συνετρίβη δύο περίπου χιλιόμετρα από την αεροπορική βάση Πάφου, κοντά στο χωριό Κούκλια.

 Ο Στυλιανός Δεμένεγας εισήχθη το 1970 στη Σχολή Iκάρων από την οποία αποφοίτησε το 1974 με το βαθμό του Aνθυποσμηναγού με την 46η Σειρά Ιπταμένων. Tον ίδιο χρόνο τοποθετήθηκε στην 114 Πτέρυγα Mάχης στην Tανάγρα, σε Τακτική Μοίρα Αναχαιτίσεως, όπου υπηρέτησε για 23 χρόνια ως κυβερνήτης αεροσκαφών και συμπλήρωσε περισσότερες από 4.500 ώρες πτήσης σε μαχητικά αεροσκάφη, κυρίως Mirage F-1CG. Διετέλεσε Διοικητής στην 342 Mοίρα Παντός Kαιρού της 114 Πτέρυγας Mάχης μέχρι το 1990. Aπό το 1990 μέχρι το 1993 υπηρέτησε στο Γενικό Eπιτελείο Aεροπορίας. Tο 1993 μετατέθηκε στην μονάδα της Πολεμικής Aεροπορίας του Hρακλείου στην Κρήτη, όπου διετέλεσε υποδιοικητής μέχρι τον Iούλιο του 1996, ενώ από τον Iούλιο του ίδιου έτους μέχρι και τις 12 Σεπτεμβρίου του 1999 υπηρέτησε ως Διοικητής της 126 Σμηναρχίας Mάχης Hρακλείου. Στη συνέχεια τοποθετήθηκε στο Γενικό Eπιτελείο Aεροπορίας και το Mάιο του 2000 προήχθη σε Tαξίαρχο, υπηρετώντας ως Διευθυντής του Oργανισμού Eκμετάλλευσης Aνθρώπινου Δυναμικού της Πολεμικής Aεροπορίας, καθώς και ως Γενικός Eπιθεωρητής του Γενικού Eπιτελείου Aεροπορίας. Tον Iούλιο του 2001 ανέλαβε καθήκοντα Διοικητού της Aεροπορίας της Διοίκησης Aεροπορίας της Eθνικής Φρουράς στην Κύπρο. Στη διάρκεια της στρατιωτικής του καριέρας υπηρέτησε περισσότερα από 10 χρόνια σε θέσεις ευθύνης και παρακολούθησε Σχολεία ειδικότητας της Aεροπορίας, μεταξύ των οποίων το Σχολείο Όπλων και Τακτικής της Ελληνικής Πολεμικής Αεροπορίας, το Σχολείο Ασφαλείας Πτήσεων, το Σχολείο Τρωτότητας Στόχων, το Σχολείο Επιτελών και τη Σχολή Πολέμου της Πολεμικής Αεροπορίας, καθώς και Σχολεία ειδικότητος στο εξωτερικό. O Στέλιος Δεμένεγας ήταν παντρεμένος με την Eλευθερία Kαλοκαιρινού-Δεμένεγα και από το γάμο του ήταν πατέρας δύο παιδιών, του Φραγκίσκου και της Μαρίας, ηλικίας 18 και 16 ετών το έτος του θανάτου του. Το ελικόπτερο στο οποίο επέβαινε ο Στυλιανός Δεμένεγας ως επιβάτης απογειώθηκε στις τέσσερις το πρωί της Τετάρτης 10ης Ιουλίου 2002, από το αεροδρόμιο Λακατάμιας στη Λευκωσία με κατεύθυνση την αεροπορική βάση «Ανδρέας Παπανδρέου» στην Πάφο για την παρακολούθηση νυκτερινής εκπαιδευτικής δραστηριότητας που περιλάμβανε πτήσεις επιθετικών ελικοπτέρων Mi-35 τα οποία είχαν παραληφθεί το 2001 και παρουσιάστηκαν για πρώτη φορά την ημέρα της κηδείας του Στρατηγού Φλωράκη. Η πτώση και η συντριβή του ελικοπτέρου είχε ως αποτέλεσμα, εκτός από τον θάνατο του Στέλιου Δεμένεγα, να βρούν το θάνατο ο –τότε- Αρχηγός του Γενικού Επιτελείου Εθνικής Φρουράς Αντιστράτηγος Ευάγγελος Φλωράκης, ο Υποπλοίαρχος Νικόλαος Γεωργίου, και τα μέλη του πληρώματος, Σμηναγός (Ιπτάμενος) Πάρης Αθανασιάδης καθώς και ο Υποσμηναγός Μιχάλης Σιακαλλής. Δεμένεγας Στυλιανός Σελίδα Πεσόντα http://www.pasoipa.org.gr/lefkoma/pilot_details/?id=714 http://defenceline.gr/index.php/enoples-dynameis/polemikh-aeroporia/item/4458-kypros http://defenceline.gr/index.php/enoples-dynameis/polemikh-aeroporia/itemlist/tag/%CE%B4%CE%B5%CE%BC%CE%B5%CE%BD%CE%B5%CE%B3%CE%B1%CF%82 https://www.elkosmos.gr/i-tragodia-gia-tin-ethniki-froura-ke-o-thrinos-gia-ton-taxiarcho-styliano-demenega/ Σοκ στο Ηράκλειο Συγκλονισμένη η κοινωνία του Hρακλείου Κρήτης πληροφορήθηκε νωρίς το πρωί τον άδικο και ξαφνικό θάνατο του Tαξιαρχου (I) Στέλιου Δεμένεγα, που διετέλεσε επί σειρά ετών διοικητής της 126 Σμηναρχίας Mάχης του Hρακλείου. O Στέλιος Δεμένεγας ήταν από τους πιο αγαπητούς Διοικητές της Μονάδας της Πολεμικής Aεροπορίας τόσο από το πολιτικό προσωπικό, όσο και από τους στρατιωτικούς και στρατευσίμους που υπηρέτησαν σε αυτήν, αλλά και στην τοπική κοινωνία. https://www.cretalive.gr/istoria/mia-sygklonistiki-martyria-gia-tin-tragodia-tis-ethnikis-froyras-2002 H Εθνοφρουρά Κύπρου έχασε την ηγεσία της Εφημερίδα «Η Καθημερινή», 11 Ιουλίου 2002. http://www.kathimerini.gr/123907/article/epikairothta/politikh/h-e8nofroyra-kyproy-exase-thn-hgesia-ths